|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 26.jūnijā** |  **Nr. GND/2025/467** |
|  |  **(protokols Nr.14; 43.p. )** |

**Par grozījumiem Gulbenes novada pašvaldības domes 2024.gada 28.marta lēmumā Nr. GND/2024/116 “****Uzņēmējdarbības publiskās infrastruktūras uzlabošana Dzelzceļa ielā un Viestura ielā”**

Ar Gulbenes novada pašvaldības domes 2024.gada 28.martā lēmumu Nr. GND/2024/116 “Uzņēmējdarbības publiskās infrastruktūras uzlabošana Dzelzceļa ielā un Viestura ielā” (protokols Nr. 8; 8.p) nolemts atbalstīt projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” (turpmāk – Projekts) pieteikuma iesniegšanu 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” atklāta konkursa projektu iesniegumu atlasē un nodrošināt visā projekta ieviešanas laikā projekta realizācijai nepieciešamo līdzfinansējumu 22,98% jeb 700341,60 (septiņi simti tūkstoši trīs simti četrdesmit viens euro 60 centi) apmērā, ņemot aizņēmumu Valsts kasē.

Projekts tika apstiprināts, veikta iepirkumu procedūra, tomēr iepirkumu procedūras rezultātā kopējās projekta izmaksas ir pieaugušas par 284574,18 EUR. Lielākas būvniecības izmaksas nekā plānots ir gan Viestura ielā, gan Dzelzceļa ielā, kas ir skaidrojams ar inflāciju būvniecības nozarē pēdējo gadu laikā.

Kopējās plānotās projekta izmaksas, tajā skaitā pievienotās vērtības nodoklis, bija plānotas 3112629,33 EUR (trīs miljoni viens simts divpadsmit tūkstoši seši simti divdesmit deviņi *euro* trīsdesmit trīs centi) apmērā, kur 75% jeb 2285448,09 EUR (divi miljoni divi simti astoņdesmit pieci tūkstoši četri simti četrdesmit astoņi *euro* deviņi centi), veido Taisnīgas pārkārtošanās fonda (TPF) finansējums. Pēc iepirkumu noslēgšanās šobrīd kopējās projekta izmaksas, tajā skaitā pievienotās vērtības nodoklis, ir 3397203,51 (trīs miljoni trīs simti deviņdesmit septiņi tūkstoši divi simti trīs *euro* piecdesmit viens cents), kas sastāv no būvprojekta izstrādāšanas 60500,00 EUR (sešdesmit tūkstoši pieci simti *euro* nulle centi), autoruzraudzība 6534,00 EUR (seši tūkstoši pieci simti trīsdesmit četri *euro* nulle centi*)*, būvuzraudzība 53506,20 EUR (piecdesmit trīs tūkstoši pieci simti seši *euro* divdesmit centi), būvniecība 3276663,31 EUR (trīs miljoni divi simti septiņdesmit seši tūkstoši seši simti sešdesmit trīs *euro* trīsdesmit viens cents). Kopumā šī brīža izmaksas pārsniedz plānotās izmaksas par 284574,18 EUR. Pašvaldības sadarbības partnera, t.i., SIA “Gulbenes Energo Serviss”, reģistrācijas numurs 54603000121, daļa šajā projektā ir 61474,42 EUR (sešdesmit viens tūkstotis četri simti septiņdesmit četri *euro* četrdesmit divi centi).

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2023. gada 17. oktobra noteikumiem Nr.593 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma “Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi” un Apvienotās Sociālo un veselības jautājumu komitejas, Izglītības, kultūras un sporta komitejas, Attīstības un tautsaimniecības komitejas un Finanšu komitejas sēdes ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDARĪT Gulbenes novada pašvaldības domes 2024. gada 28. marta lēmumā Nr. GND/2024/116 “Par projekta “Uzņēmējdarbības publiskās infrastruktūras uzlabošana Dzelzceļa ielā un Viestura ielā” pieteikuma iesniegšanu un projekta līdzfinansējuma nodrošināšanu” (protokols Nr.8;8.p) šādu grozījumu:

 izteikt 2.punktu šādā redakcijā:

“2. NODROŠINĀT visā projekta ieviešanas laikā projekta realizācijai nepieciešamo līdzfinansējumu 30.92 % jeb 1142724,05 EUR (viens miljons viens simts četrdesmit divi tūkstoši septiņi simti divdesmit četri *euro* pieci centi) apmērā, ņemot aizņēmumu Valsts kasē.

1. Lēmums stājas spēkā ar tā pieņemšanas brīdi.

Gulbenes novada pašvaldības domes priekšsēdētājs A. Caunītis